**Am urcat, pe dealul nucilor**

*Valeria Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am urcat pe dealul nucilor,

S-ascult glasul viu al cucilor,

Să văd șoimii cum se înalță,

Când badea mă tine în brațe,

Am urcat pe dealul nucilor.

Nucilor batrăni, înalți și verzi,

Pe bădița să-l opriți din mers,

Că îl aștept la umbră deasă,

Dragostei să-i facem casă,

Am urcat pe dealul nucilor.

Am urcat pe dealul nucilor,

În brațe cu un buchet de flori,

Coroniță să îmi fac,

Să-i fiu dragă cui mi-e drag,

Am urcat pe dealul nucilor.

Am urcat pe dealul nucilor,

Să leg cu bădița dor cu dor,

Și-am făcut un legământ

Să ne iubim și-n mormânt,

Am urcat pe dealul nucilor.

15-01-2021